Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 2. Nincs szükség ugyanakkor az adott helyzetben általában elvárható magatartás követelményének alapelvi kiemelésére. Ezt az elvet az 1977. évi IV. törvény iktatta be
Paragraph Index: 442

8. A Koncepció — a nemzetközi kereskedelmi gyakorlatban alkalmazott elvet követve — szigorítja a szerzõdésszegõ fél kártérítési felelõsség alóli kimentési lehetõségét. Kimentésre csak az adna lehetõséget, ha a szerzõdésszegõ fél bizonyítja, hogy a kárt olyan akadály okozta, amely nem volt elhárítható, és a szerzõdéskötés idõpontjában nem kellett az akadállyal számolnia. Az elvben teljes kártérítés korlátjaként — az elmaradt hasznok és a következménykárok megítélésénél — a Koncepció bevezetni javasolja az ésszerû elõreláthatóság mércéjét: a kártérítés mértéke nem haladhatja meg azt a veszteséget, amelyet a szerzõdésszegõ fél a szerzõdés megkötésének idõpontjában elõre látott, vagy amelyet elõre kellett látnia azon tények és körülmények alapján, amelyekrõl mint a szerzõdés lehetséges következményeirõl a szerzõdéskötéskor tudott vagy tudnia kellett (elõreláthatósági klauzula).

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes